Pheng Xat Lao

"Pheng Xat Lao" (; (Lagu Rakyat Lao) ialah lagu kebangsaan Laos.  Lagu dan seni katanya ditulis oleh Dr. Thongdy Sounthonevichit pada 1941. Lagu ini juga digunakan oleh Kerajaan Laos pada 1945. Lirik asal lagu ini telah diubah suai setelah puak Pathet Lao memenangi Perang Saudara Laos dan menubuhkan Republik Demokratik Rakyat Lao pada 1975. Lirik yang baru ditulis oleh Sisana Sisane.

Lirik

Terjemahan
Untuk selamanya, rakyat Laos

memuliakan tanah air mereka,

Bersatu dalam hati,

Sejiwa dan bersemangat sebagai satu.

Bersungguh-sungguh mara ke hadapan,

Menghormati dan memartabatkan rakyat Laos

Dan berhak sebagai penguasa tanah ini.

Rakyat Laos tanpa mengira asal usul, semuanya sama

Dan tiada lagi imperialis mahupun pengkhianat

Akan datang dan membuat onar terhadap mereka.

Seluruh rakyat akan mempertahankan kemerdekaan

Dan kebebasan negara Laos.

Telahpun mereka berazam untuk berjuang demi kejayaan

Dan membawa negara ke arah kemakmuran.

Rujukan

Pautan luar
 

Lagu kebangsaan